José de Lima

José de Lima (Tiros, 1924ko otsailaren 21a – Sete Lagoas, 2013ko ekainaren 12a) brasildar elizgizona izan zen.

 Bizitza 
Frederico José Lima eta Maria Aniceta de Limaren semea, Tirosen jaio zen 1924ko otsailaren 21ean. Marianako artxidiozesiako San Jose apaizgaitegian filosofia eta teologia ikasi zituen. Historian eta moralean espezializatu zen. 1948ko abenduaren 8an apaiztu zen Bom Despachon. São Gotardoko (Minas Gerais) parrokoa izan zen 20 urte baino gehiagoz.

1973ko apirilaren 13an Paulo VI.a aita santuak Itumbiarako apezpiku izendatu zuen. Urte bereko uztailaren 15ean apezpiku ordenatu zuten São Gotardon. In Caritate () leloa hautatu zuen.

1981eko ekainaren 7an Sete Lagoasko apezpiku bihurtu zen. 1999ko urriaren 27an erretiroa hartu zuen. Geroztik Sete Lagoasen bizi zen.

2013ko ekainaren 12an hil zen. Sete Lagoasko San Antonio katedralean hobiratu zuten.

 Ondorengotza apostolikoa 

 Erreferentziak 

 Kanpo estekak 

Kategoria:Minas Gerais estatuko jendea
Kategoria:Brasilgo katolikoak
Kategoria:Brasilgo apezpikuak
Kategoria:Paulo VI.ak izendatutako apezpikuak